kardosdrur/scandi-wiki huggingface dataset:
Cigaret

En cigaret består af fintskåret tobak, som er rullet i papir. Papiret er imprægneret med salpeter, som gør, at cigaretten kan brænde af sig selv. Tobakken er tilsat et ukendt antal fremmede stoffer. Cigaretpakningerne har ikke nogen varedeklaration, så tilsætningsstoffernes sammensætning, mængde og formål kendes ikke. Cigaretter forhandles med eller uden filter. Det har været hævdet, at filteret kunne standse det høje antal kræftfremkaldende stoffer, som cigaretrøgen indeholder.

Indholdet i en cigaret 
Tobaksrøg indeholder mere end 4.000 kemiske stoffer, hvoraf mange er giftige eller mutagene, 50 af stofferne er kræftfremkaldende. Enkelte stoffer såsom radon og Polonium-210 er radioaktive. I tobaksrøgen forefindes blandt andet:

 Benzen
 Blåsyre
 Formaldehyd
 Kulilte
 Nikotin
 Tjære
 Polonium-210
 Radon
 DDT
 Acetone

Mængden af disse stoffer kan variere meget fra det ene cigaretmærke til det andet. Det gælder især for tjære- og nikotinindholdet.

Skod 
Skod er den sidste og ikke rygbare del af cigaretten.
Dette vil typisk være filteret og de sidste 2 millimeter af selve cigaretten. Dette er markeret ved en "sluknings-streg", en påtrykt ring på cigaretpapiret, som sikrer, at man slukker cigaretten, inden man når filteret.
Denne streg findes typisk også på filterløse cigaretter – dog uden at tjene noget egentligt formål.

Forbrug 

Der bliver fremstillet ca. 5.5 milliarder cigaretter om året. De bliver købt og røget af mere end 1.1 milliard rygere.

Sundhedsrisiko 
Tobaksforbrug og især cigaretrygning er én af de største årsager til dødsfald i Danmark. Rygning under svangerskabet medfører risiko for uønsket abort og undervægtige nyfødte. Rygning forøger sandsynligheden for hjertestop og en række kræftsygdomme. Den fremskynder også ældningsprocesserne og kan fremkalde for tidlig alderdom.

Rygning øger stofskiftet og kan på den måde nedsætte rygerens vægt en smule.

Nikotin er en effektiv sultdæmper, og tidligere rygere udvikler ofte spisevaner med junk food, når de forsøger at mætte tobakshungeren med småspisning. En tredjedel af dem, som holder op med at ryge, forøger deres vægt.

Cigaretrygning er en af de største årsager til lungekræft, som desuden er én af de mest almindelige dødsårsager blandt rygere. Visse andre lungeproblemer, f.eks. lungeemfysem, henføres også til cigaretrygning. Tobaksindustrien prøvede i mange år at benægte, at der er en sammenhæng, og man modsatte sig medicinsk forskning, som forsøgte at bevise den.

Produktion 
Den største fabrikant af cigaretter i Danmark var frem til 2011 House of Prince A/S, der producerede et bredt udbud af cigaretmærker.

Se også 

 Advarselstekster på tobaksprodukter
 Cigar
 Rygekampagne
 Rygning samt passiv rygning
 Neutrale cigaretpakker
Svimmelhed

Svimmelhed (lat. vertigo) er en forstyrrelse af balancefornemmelsen, en oplevelse af at miste balancen helt eller delvist i kortere eller længere tid. Det tager oftest en af to former: rotatorisk eller gyratorisk svimmelhed, der er en fornemmelse af "verden drejer rundt," eller nautisk, der er en fornemmelse af at "verden gynger." Falder det ikke inden for disse kaldes det ukarakteristisk.

Årsager 
Svimmelhed kan skyldes flere ting:
 Balanceorganet sidder i det indre øre og registrerer, hvordan kroppen er placeret i forhold til omverdenen. Hvis balanceorganet påvirkes – f.eks. ved at man drejer mange gange rundt – kan svimmelhed opstå.
 Balanceorganet kan ligeledes blive forstyrret ved at små krystaller formes og påvirker balancen.
 Balancenerven (lat.: nervus vestibulocochlearis) kan angribes af virus, f.eks. herpes simplex eller borrelia.
 Flere sygdomme og tilstande i kroppen kan bevirke svimmelhed, herunder dehydrering, feber og apopleksi.

Forekomst 
Op mod 10% af henvendelserne i almen praksis drejer sig om svimmelhed. Halvdelen forårsages af en indre øre-lidelse. Den hyppigste årsag til svimmelhed er øresten (BPPV), som rammer ca. 90000 danskere hvert år.

Behandling 
Øresten (BPPV) kan behandles ved hjælp af repositionsmanøvrer udførst af en ørelæge eller ved hjælp af en TRV-behandlingsstol.

Genoptræning ved hjælp af øvelser er en veldokumenteret og til tider eneste behandling af svimmelhed. Formålet med genoptræning er, at opnå bedst mulig funktionsevne.

Ekstern henvisning 
 Lars Holme Nielsen, Søren Vesterhauge: svimmelhed i Den Store Danske, Gyldendal
 Everything you need to know about vertigo. Medical News Today

Symptomer
Prinsen af Egypten

Prinsen af Egypten er en tegne/animationsfilm fra 1998, og blev den første traditionelle tegnefilm produceret og udsendt af DreamWorks. Filmen er instrueret af Brenda Chapman, Simon Wells og Steve Hickner, og har stemmer indtalt af en række store Hollywood-skuespillere, bl.a. Val Kilmer, Michelle Pfeiffer og Sandra Bullock.

I filmen følger man Moses, fra hans fødsel, gennem hans barndom, som prins af Egypten, og endelig til hans skæbne, som gives til ham af Gud: at lede de hebraiske slaver ud af Egypten, som man kender det fra Bibelens Anden Mosebog. I filmen indgår også Egyptens ti plager, som det er kendt fra den oprindelige tekst.

Filmen var oprindelig tænkt som et animeret remake af storfilmen De Ti Bud fra 1956, som bygger over samme bibelske fortælling, og af denne grund er der også visse visuelle ligheder mellem filmene, blandt andet det, at Moses er klædt i rødt og at Gud viser sig som en søjle af vulkansk ild, der også spærrer vejen for den egyptiske hær, da faraoen prøver at forhindre Moses og hans folk at krydse Det Røde Hav.

I 1999 var filmen Oscar-nomineret i kategorien Bedste Originale Musik, og sangen When You Believe vandt en Oscar for Bedste Originale Sang. When You Believe blev komponeret af Stephen Schwartz, og blev et stort hit for de amerikanske sangerinder Whitney Houston og Mariah Carey, der sang sangen i duet på filmens soundtrack. 

Prinsen af Egypten var den bedst indtjenende 2-D-tegnefilm, som ikke var produceret af Disney frem til 2007, hvor denne placering i stedet blev overtaget af The Simpsons Movie.

Stemmer

 I mindre roller: Diana G. Axelsen, Michael Boesen, Klaus Bondam, Vibeke Dueholm, John Hahn-Petersen, Ann Hjort, Peter Holst-Beck, Mathias Klenske, Johan Vinde Larsen, Mille Lehfeldt, Lars Lippert, Rosalinde Mynster, Maria Rangan Paulsen, Birgitte Raaberg, Annevig Schelde Ebbe, Lars Thiesgaard, Søren Ulrichs
 Kor: Vokalgruppen Ars Nova
 Oversættelse, dialog: Anne Vibeke Mortensen
 Oversættelse, sange: Fini Jaworski
 Instruktør, dialog: Lars Thiesgaard
 Instruktør, sang: Svenn Skipper

Ekstern henvisning 
 

Amerikanske film fra 1998
Tegnefilm fra USA
Fantasyfilm fra USA
Dramafilm fra USA
Boomin' Crew

Boomin' Crew er en fiktiv rapgruppe, der optræder i ungdomspillefilmen Slim Slam Slum fra 2002.

Den bliver dannet af de 3 unge hovedkarakterer Slim, Slam og Slum, der alle er i midten af tyverne. De bor sammen i en ussel 2-værelseslejlighed i Nordvestkvarteret. Gruppen bliver dannet for at score nogle bestemte piger ved navn Dit, Dat og Dut, efter deres tidligere succesrige webside projekt, går i vasken. Slum udtænker idéen efter han bliver sparket i klukkerne af naboens 10-årige hiphopper søn. Han indser at alle har brug for et klunkespark for at kunne se længere end sin egen næsetip. Han finder impulsivt på et bandnavn, og de andre entusiastisk med på idéen.

De indspiller en CD ovre hos deres nørdede ven, Verners hjemmestudie. Verner og Slims mikser musikken, mens Slam og Slum, skriver teksterne og rapper. Slim får lavet et coverbillede, og tiltænker CD’ens navn til at blive ”Fed Ungdom”. Da deres amatørpladeselskabsnavn diskuteres, er der uenigheder om det skal hedde ”Future Funk Records” (Slums forslag), eller ”Romkugle Records” (Slims forslag). Valget falder på ”Romkugle Records”. De fremstiller 300 kopier ad CD’en og udgiver dem i butikkerne. Men de får kun solgt 18. stykker på 2 uger, og restlageret på 282 forsøger de at sælge på et lokalt Nordvestloppemarked til 150 kr. stykket, men uden succes. De bliver dog alligevel kendt i undergrunden, da de kort tid efter bliver ringet op af Klunkesten fra Støder Sten – et diskotek, der ligger på Vesterbro.

Da de af Klunkesten bliver tilbudt tariffen, afslår de det, samt en pladekontrakt fra den kendte musikproducer Søren Svinehund. Drengene er enige om at de hellere vil være sig selv, og ligge hjemme på sofaen. Ingen af drengene lykkedes at score deres drømmepiger via musikken, men Slim får dog scoret Dit for den han er.

Fiktion
Tony Hawks American Wasteland

Tony Hawk's American Wasteland er endnu et spil i rækken skateboard-spil opkaldt efter 
den professionelle (Og menes at være den bedste) skater i verden: Tony Hawk.

Spillet blev udgivet til GameCube, Playstation 2, Xbox, Xbox 360 og PC

Gameplay 
Der er to spilmodes der er: Story Mode Og Classic Mode.

Story Mode 
I Story Mode starter du med at skulle vælge mellem 6 mænd,
Når du har valgt en mand, stiger han ind i en bus, og lidt efter ud igen.
Da du kommer ud igen kommer nogle punk-drenge, overfalder dig og tager dine ting.
En punk-klædt pige ved navn Mindy hjælper dig op, hun siger du skal få en ny frisure, blive klippet osv. 
Efter det skal du så have dine ting tilbage. Du kører ned til en af drengene, der tog dine ting.
Du skal konkurrere mod ham i skating, og når du vinder, løber han væk med dine ting. Du skal nu fange ham og slå ham i hovedet med dit skateboard.
Efter dette snakker du lidt med Mindy og hun siger at hun har nogen venner du skal møde.
Historien fortsætter med at du skal opbygge din skateboard-evner.

Som du klare missionerne kan du komme flere og flere steder hen, dette foregår ved hjælp af Free-Roam

Classic Mode 
I Classic Mode kommer du til det med det samme, du skal først vælge en Mand, (dvs. Pro Skater)
og så bliver du kastet ind i den første bane, nu skal du så klare de forskellige punkter, som fx High Score.

Create-A-Mode 
De har valgt at indsætte diverse "lav din egen" modes,

Create-A-Skater 
Her kan du lave din egen mand, du kan gå dybt i detaljer med højde bredde hårfave osv.

Create-A-Graphic 
Her kan du lave Graffiti som du kan male med både i Classic Mode og Online,

Create-A-Park 
Med dette kraftfulde Mode kan du lave din drømmeskatepark,
dette er ikke specielt svært men kan være lidt stressende,

Computerspil fra 2005
GameCube-spil
PlayStation 2-spil
Windows-spil
Xbox-spil
Xbox 360-spil
Vänsterpartiet

Vänsterpartiet, forkortet (v), er et svensk politisk parti, grundlagt 1917 af en udbrydergruppe fra Socialdemokraterna. 

Partiet har haft fire navne: Sveriges Socialdemokratiska Vänsterparti (1917-1921), Sveriges Kommunistiska Parti (1921-1967), Vänsterpartiet Kommunisterna (1967-1990) og det nuværende Vänsterpartiet siden 1990. Partiet var i perioden 1921-1991 et kommunistisk parti, men beskriver sig i sit nuværende partiprogram som et socialistisk, feministisk og miljøtænkende parti. 

Ved det Riksdagsvalget 2006 gik partiet tilbage med 8 mandater i forhold til valget i 2002. Partiet blev Sveriges sjettestørste parti med 5,85% af stemmerne. I Europaparlamentet indgår partiet Forenede Europæiske Venstrefløj/Nordisk Grønne Venstre, og det er medlem af Nordic Green Left Alliance. 

Som øvrige socialistiske partier er Vänsterpartiet imod privatiseringer, ligesom partiet går ind for øgede offentlige udgifter til velfærdsydelser. Partiet er desuden imod Sveriges medlemskab af EU. I perioden fra 1998 til 2006 udgjorde Vänsterpartiet det parlamentariske grundlag for Göran Perssons socialdemokratiske mindretalsregering, ligesom Vänsterpartiet i mange svenske kommuner støtter en socialdemokratisk borgmester.

Siden 2020 har Nooshi Dadgostar været leder af partiet.

Valghistorie

Europa-Parlamentsvalget

Partiledere 
 Carl Winberg, 1917
 Zeth Höglund, 1917, 1919–1924
 Ernst Åström, 1918
 Karl Kilbom, 1918, 1921–1923
 Nils Flyg, 1924–1929
 Sven Linderot, 1929–1951
 Hilding Hagberg, 1951–1964
 C.-H. Hermansson, 1964–1975
 Lars Werner, 1975–1993
 Gudrun Schyman, 1993–2003
 Ulla Hoffmann (fungerende), 2003–2004
 Lars Ohly, 2004–2012
 Jonas Sjöstedt, 2012–2020
 Nooshi Dadgostar, 2020-

Eksterne henvisninger 

 Vänsterpartiets hjemmeside 

Politiske partier i Sverige
Socialistiske partier
Etableret i 1917
Anne Dorthe Tanderup

Anne Dorthe Tanderup (født 24. april 1972 i Aarhus) er en tidligere professionel håndboldspiller, som har spillet for Brabrand, Hypobank og Viborg HK.

Anne Dorthe Tanderup debuterede på kvindelandsholdet i februar 1991 og nåede at spille 88 landskampe for Danmark, inden hun i 1997 indstillede karrieren grundet en knæskade. Igennem den seks år lange karriere nåede hun at score 179 mål for landsholdet, som hun i flere år var kaptajn for. Blandt karrierens højdepunkter var sølv ved VM i 1993, guld ved EM i 1994, guld ved OL i 1996 i Atlanta, guld ved EM i 1996 samt guld ved VM i 1997.

I 2009 medvirkede Anne Dorthe Tanderup i samtalebogen 'Verdens bedste mor' sammen med Anne Mette Rasmussen og Pernille Aalund. Bogen er skrevet af Line Baun Danielsen og udkom på Forlaget Turbulenz.

Tanderup bor i dag i den schweiziske by Lugano sammen med den tidligere cykelrytter Bjarne Riis, med hvem hun fik sit seneste barn i 2010.

Hun er påbegyndt en uddannelse i Danmark som kostvejleder.

Noter

Eksterne henvisninger 
 

Håndboldspillere fra Danmark
Personer fra Aarhus
Håndboldspillere fra Brabrand IF
Håndboldspillere fra Viborg HK
Olympiske mestre fra Danmark
Medaljevindere fra Danmark ved sommer-OL 1996
Helligåndskirken (Faaborg)

Helligåndskirken, eller bare Faaborg Kirke, er en kirke i Fåborg Sogn på Sydfyn.

Kirken er opført som klosterkirke. Klosteret blev revet ned i 1530'erne efter Reformationen. Siden 1539 har kirken fungeret som sognekirke til erstatning for den ældre Sct. Nikolai kirke, der blev nedrevet i ca. 1539. Det tilhørende Faaborg Klokketårn overlevede og fungerer som klokketårn for Helligåndskirken.

Kirken er gulkalket og har intet tårn, men et spåntækt rytterspir.

Eksterne kilder og henvisninger 
 Helligåndskirken hos danmarkskirker.natmus.dk (Danmarks Kirker, Nationalmuseet).

 Helligåndskirken hos KortTilKirken.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Bygninger, konstruktioner og anlæg i Faaborg
Cantileverbro

En cantileverbro er en særlig type bjælkebro, der er karakteriseret ved at understøtningen af bjælken sker på midten af bjælken. Fordelen ved cantileverbroen er, at den er selvbærende under bygningen og derfor ikke kræver understøtning af stilladser; først bygges bropillerne og herefter udbygges brodækket symmetrisk omkring pillerne. Pillerne bærer hele vægten af broen under konstruktionen, i modsætning til f.eks. en buebro, der først er stabil, når hele buen er bygget.

Brobjælken udviser tension i den øvre del og kompression i den nedre del. Kræfterne er størst ved bropillen og aftager mod enderne af bjælken. Af den årsag er bjælken tykkest omkring bropillen.

I Danmark er f.eks. den gamle Lillebæltsbro, lavbroerne over Storebælt og Vejlefjordbroen typiske eksempler på cantileverbroer.
Hjalmar

Hjalmar er et dansk drengenavn af islandsk oprindelse, der betyder hjelmbærende soldat eller den hjelmbærende kriger.

Jf. Danmarks Statistik var der den 1. januar 2007 217 mænd med navnet Hjalmar i Danmark, mod 222 i 2006.

Kendte personer med navnet
 Hjalmar Andersen, dansk missionær i Etiopien
 Hjalmar Branting, svensk statsminister og modtager af Nobels fredspris
 Hjalmar Christensen, norsk forfatter og litteraturkritiker
 Hjalmar Havelund, dansk journalist og forfatter 
 Hjalmar Johansen, norsk gymnast og polarforsker
 Hjalmar Rechnitzer, dansk søofficer
 Hjalmar Riiser-Larsen, norsk flypioner og opdagelsesrejsende
 Hjalmar Schacht, tysk økonom og økonomiminister
 Hjalmar Söderberg, svensk forfatter

Drengenavne
Jøden

Michael Mühlebach Christiansen alias Jøden (født 7. august 1974 i Skanderborg) er en dansk rapper, der er kendt for sin tykke østjyske dialekt. Han udgav sit debutalbum Monkeyjuice (produceret af DJ Static) i foråret 2007 og hittede med singlen Hamrer Løs, gæstet af Peter Sommer.

I 2020 udkom soloen Jahudi som bl.a. opnåede 1. pladsen på den danske vinylhitliste  

Michael Mühlebach Christiansen er opvokset i Skanderborg men har de seneste år været bosat i på Amager efter et årti i Århus. Han fik tildelt kælenavnet Jøden da han var lille. Dengang vidste han hverken hvad Israel, intifada eller Palæstina-konflikten var. Han var en meget mager knægt, der havde den slags plysfrisure, som tyskerne gav jøderne under Anden Verdenskrig. 

Mühlebach Christiansen er med i rapcrewet Pimp-A-Lot, bl.a. sammen med den dansk-palæstinensiske rapper Mohamed Marwan og har været med i MC's Fight Night op til flere gange, senest dog som vært i 2006, 2007 og 2008.

I 2010 deltog han i TV 2 Zulus program, Zulu Kvæg-ræs og han var medvært på på liveshowet, UPS! Det er live.

I 2011 udgav han singlen "Gamle Dreng" sammen med Jonny Hefty. Året efter medvirkede han i endnu et TV 2 Zulu-program Tåber på eventyr, sammen med sin tidligere medvært i UPS! Det er live, Karsten Green.

Jøden udgav i samarbejde med Jonny Hefty i september 2013 albummet Den Fede..

Diskografi

som Jonny Hefty & Jøden

Singler 
 "Gamle Dreng" (2011)
 "Vi Går Aldrig Hjem" (2012)
 "Tung Som En Sten" (2013)
 "Kom Igen" (2013)

Albums 
 Monkeyjuice (23. april 2007)
 Den Fede' (30. september 2013)
 Jahudi (2. oktober 2020)

Referencer

Eksterne henvisninger 
 
 

Hiphoppere fra Danmark
Personer fra Skanderborg Kommune
Personer fra Skanderborg
Personer fra Aarhus
Rappere fra Danmark
Tietgensbroen

Tietgensbroen (også kaldet Tietgensgadebroen) fører Tietgensgade over perronerne og baneterrænet ved Københavns Hovedbanegård syd for perronhallerne. Broen er fra 1907 og tegnet af Heinrich Wenck. Broen er 128,7 meter lang og 18,2 meter bred. 

Broen er opkaldt efter finansmanden C.F. Tietgen, der bl.a. var medstifter af en række jernbaneselskaber.

Historie 
Broen blev bygget i anledning af opførelsen den nuværende hovedbanegård, der blev indviet i 1911, men broen blev taget i brug allerede 1. december 1907. Frem til 1968 var broen forsynet med dobbeltspor for sporvogne.

Sporvogne 
Broen blev fra indvielsen benyttet af sporvogne, eftersom linje 6, der dengang kørte til Enghave, omlagdes via broen. Sporvognslinje 10 forlængedes i 1919 over Tietgensbroen til Enghave og Valby i stedet for linje 6. Sporvognsskinnerne på broen var i brug indtil 1968, hvor linje 10 omstilledes til busdrift.

Billetsalg 
Førhen skete billetsalg og -kontrol ved nedgang til perronerne, og Hovedbanegården var ikke i samme omfang som i dag åben for andre end rejsende, hvorfor det ikke var praktisk med flere nedgange til perronerne.

Ophængning af køreledninger i 1984 
Ved ophængning af køreledninger over fjerntogssporene i 1984 var der ikke tilstrækkelig frihøjde under Tietgensbroen og banegårdshallen. Under banegårdshallen valgte man at sænke sporene 20-30 cm. Derimod var det billigere at hæve hele broen frem for at sænke sporene eller opføre en helt ny bro. En nat i maj 1984 blev den 3.600 ton tunge bro således løftet 255 mm ved landfæstet ved Bernstorffsgade og 96 mm i den modsatte ende.

Ombygning i 2000 
Broen blev ombygget til større bredde i 2000, hvorved den mistede sine proportioner og sit oprindelige støbejernsrækværk tegnet af Wenck. Den havde allerede mistet sporvognsstandere og gadelygter i tiden efter 1968.

Adgangsveje til perronerne 
Fra broen er der trapper ned til perronerne. Trapperne til S-togs-perronerne (spor 9/10 og 11/12) stammer fra 1971, og trapperne til fjerntogsperronerne ved spor 1-8 blev først etableret i 1977. 

Senere blev der fra broens modsatte side anlagt nedgange til sporene 26 og 3-6 med trapper og elevatorer. Dette er eneste adgangsvej til spor 26.

Udskiftning 

Den over 100 år gamle bro er ved at være nedslidt og står til en total udskiftning senest i 2018-2020.

Referencer 

Jernbaneanlæg
Broer i København
Vesterbro
Etableret i 1907
Heinrich Wenck
Crimson Thunder

Crimson Thunder er det fjerde album fra det svenske power metalband HammerFall som blev udgivet i 2002 gennem Nuclear Blast. Det var det første album hvor bandet arbejdede sammen med produceren Charlie Bauerfeind.

Spor 
 "Riders of the Storm" (Dronjak/Cans) – 4:34 
 "Hearts On Fire" (Dronjak/Cans) – 3:51 
 "On the Edge of Honour" (Dronjak/Cans) – 4:49 
 "Crimson Thunder" (Dronjak/Cans) – 5:05 
 "Lore of the Arcane" (Dronjak) – 1:27 
 "Trailblazers" (Dronjak/Cans) – 4:39 
 "Dreams Come True" (Dronjak) – 4:02 
 "Angel of Mercy" (David C. T Chastain) – 5:38 
 "The Unforgiving Blade" (Dronjak/Cans) – 3:40 
 "In Memoriam" (Elmgren) – 4:21 
 "Hero's Return" (Dronjak/Cans) – 5:23 

Bonusspor
 "Rising Force" (Yngwie J. Malmsteen cover) (Europæisk bonusspor) – 4:30 
"Detroit Rock City" (Kiss cover ) (Amerikansk bonusspor) – 3:56 
"Crazy Night" (Loudness cover ) (Japansk bonusspor) – 3:42

Musikere 
 Joacim Cans – Vokal 
 Oscar Dronjak – Lead & rytmeguitar, bagvokal 
 Stefan Elmgren – Lead, rytme og akustisk guitar, bagvokal 
 Magnus Rosén – Bas 
 Anders Johansson – Trommer

Hammerfall-album
Metalalbum
Album fra 2002
Strøm (rapper)

Strøm (navngivet Søren Strøm født 1982 i Ulfborg) er en dansk rapper med rødder i den vestjyske by Ulfborg, hvor han sammen med DJ Talkback og Morten Dahl stiftede rapgruppen Jyder Mæ' Attityder. Efter undergrundssucceser udgav de deres debutalbum **Både til gården og til gaden**, der er blevet en kultklassiker på vinyl. Deres single af samme navn blev "Ugens Uundgåelige" på P3.

Han var vinder af DM i Rap i 1998 og af MC's Fight Night i 2003. Han er mest kendt for at have haft en "beef" med Niarn. En konflikt der har genereret kendte numre som Niarns "Stikkersvin" og Strøms "Ære og Skam".

Strøm er kendt for sine rim og leg med ord og sprog. Han skrottede sit debutalbum "Rap Rigtigt", fordi han ikke længere følte, at han kunne stå inde for holdningerne på pladen. På det album var bl.a. "Ære og Skam", "Dig Mod Dem" (fra Gadeplan kompilationen) og den poppede single "Dét", der kun nåede begrænset spilletid på tv- og radiostationerne.

De store forventninger til hans album Autentisk ses af, at han vandt en større afstemning på danskrap.dk under navnet "Gamle Drenge – Nyt Shit På Vej!" om, hvilket kommende album brugerne mest glædede sig til foran navne som Jøden (og hans album Monkeyjuice), Street Mass (med albummet Løvehjerte) og Ali Kazim (med Gadedrøm).

De 12.216 stemmer blev fordelt således:

Diskografi 

 2007 Autentisk
 "Autentisk" feat. Rune (Intro)
 "Nok For Nu"
 "Rap Homie"
 "Stadig Stædig"
 "Ren Besked" feat. Andy Op
 "Når Hun Kommer Ud" feat. Karen Høgh
 "Held Eller Tilfælde" feat. PeDahl
 "Altid Hele Tiden (Anno '82)"
 "Under Stjernerne" feat. Rune
 "Vendetta" feat. Fiske
 "Se Dig Selv (Du Går Pt. 2)"
 "Tæt På Kanten (Outro)"
 "Når Sandheden Kommer Frem" feat. Rune (Bonustrack)
 "Strøm R Tilbage" (Bonustrack)

Eksterne henvisninger 
 
 Strøms hiphopcrews hjemmeside

Hiphoppere fra Danmark
Rappere fra Danmark
Regnbuehinde

Farven på regnbuehinden eller iris i menneskets øje bestemmes af indholdet af pigment. Hos mennesker med brune øjne indeholder regnbuehinden meget pigment. Mennesker med blå øjne har denne øjenfarve på grund af de synlige blodkar i den pigmentfattige regnbuehinde.
I sjældne tilfælde fødes børn uden regnbuehinden på grund af en kromosom defekt. Lidelsen kaldes aniridi. Dette medføre lysfølsomhed som kræver, at man som barn skal begynde at gå med solbriller i en tidlig alder. 

De fleste pattedyrs regnbuehinde (iris) er reflekterende modsat menneskers. 

Øjets anatomi